**Jacob Larsson** (s. 29. huhtikuuta 1997 Ljungby, Ruotsi) on ruotsalainen jääkiekkopuolustaja, joka pelaa NHL-joukkue Ottawa Senatorsin organisaatiossa. Hän pelannee lähinnä AHL-joukkue Belleville Senatorsissa.Anaheim Ducks varasi Larssonin ensimmäisellä kierroksella 27. pelaajana NHL:n varaustilaisuudessa 2015. *The Sports Forecaster* -sivuston mukaan hänellä on NHL-tasolle hyvä runko. Larssonilla on hyvät kiekolliset taidot, hän on käyttökelpoinen ylivoimalla ja tykkää pelata myös aggressiivisesti. Larssonin aggressiivisuus kuitenkin ajoittain kostautuu. Hänellä on kehitettävää myös suunnanmuutospelissä ja voimassa.

Ura
---

### Seuraura

Larsson on IF Troja-Ljungbyn kasvatti. Hän toimi seuran U16-junioreiden varakapteenina kaudella 2012–2013, jolloin Larsson oli myös Troja/Ljungbyn tehokkain puolustaja tehoilla 6+8=14. Kaudeksi 2013–2014 hän siirtyi Frölunda HC:n J18-junioreihin. Larsson nousi joukkueen varakapteeniksi. Hän oli J18 Allsvenskanissa Frölundan tehokkain puolustaja tehoilla 4+8=12 ja kevään 2014 pudotuspeleissä Larsson oli joukkueen paras syöttäjä ja jakoi sisäisen pistepörssin voiton Anton Karlssonin kanssa tehoilla 2+4=6. Hän voitti kauden päätteeksi J18 Allsvenskanin pronssia.

Kaudella 2014–2015 17-vuotias Larsson debytoi Frölundan SHL-joukkueessa, jossa hän pelasi 20 runkosarja- ja viisi Mestarien liigan ottelua tehopistein 1+2=3. Larsson teki miesten pääsarjadebyyttinsä CHL:ssä 4. syyskuuta 2014 sveitsiläistä Genève-Servette HC:tä vastaan. SHL-debyyttinsä hän teki 28. lokakuuta 2014 Färjestad BK:ta vastaan. Larsson keräsi ottelussa myös syöttöpisteen Erik Karlssonin tekemään maaliin. SHL-uransa avausmaalin hän teki 14. helmikuuta 2015 Brynäs IF:ää vastaan. Larsson voitti kauden aikana CHL-hopeaa. Hän pelasi suurimman osan kaudestaan vielä Frölundan J20-junioreissa ja voitti J20 SuperElitin kevään 2015 pudotuspelien tehotilaston lukemalla +8. Helmikuussa 2015 Larsson teki kaksivuotisen SHL-sopimuksen Frölundan kanssa.

Anaheim Ducks varasi Larssonin ensimmäisellä kierroksella 27. pelaajana NHL:n varaustilaisuudessa 2015. Hän oli varaustilaisuuden ensimmäisenä varattu Euroopassa pelannut puolustaja. Varsinaisella SHL:n tulokaskaudellaan 2015–2016 Larsson teki 47 runkosarjaottelussa tehot 5+9=14 ja 16 playoff-ottelussa kolme syöttöpistettä. 13 CHL-ottelussa hän teki tehot 3+2=5. Larsson voitti kauden päätteeksi Ruotsin-mestaruuden. Hän voitti kauden aikana myös CHL:n mestaruuden. Kauden jälkeen, huhtikuussa 2016 Larsson siirtyi amatööritry-out -sopimuksella AHL-joukkue San Diego Gullsiin, jossa hän pelasi yhden playoff-ottelun.

Toukokuussa 2016 Larsson teki kolmivuotisen tulokassopimuksen Anaheim Ducksin kanssa. Hän otti syksyn harjoitusleirin päätteeksi paikan joukkueen NHL-kauden 2016–2017 avauskokoonpanosta. Larsson teki näin ollen NHL-debyyttinsä runkosarjan avauskierroksella 13. lokakuuta 2016 vieraissa Dallas Starsia vastaan. Hän sai ottelussa jääaikaa 15.51 minuuttia. Larsson pelasi Ducksissa neljä ottelua ilman tehopisteitä, jonka jälkeen hänet lähetettiin San Diego Gullsin AHL-joukkueen vahvuuteen. Marraskuussa 2016 Ducks lainasi Larssonin loppukaudeksi 2016–2017 Frölundaan. Hän voitti joukkueessa CHL:n mestaruuden.

Syksyn 2017 harjoitusleirin päätteeksi Ducks lähetti Larssonin farmijoukkue San Diego Gullsiin.

Heinäkuussa 2022 Larsson teki Ottawa Senatorsin kanssa yksivuotisen ja kaksisuuntaisen sopimuksen.

Kesäkuussa 2023 Larsson teki Senatorsin kanssa yksivuotisen ja 775 000 dollarin arvoisen jatkosopimuksen.

### Maajoukkueura

Larsson pelasi alle 20-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Ruotsin varakapteenina. Hän pelasi myös alle 18-vuotiaiden MM-kilpailuissa vuonna 2015 sekä Ivan Hlinkan muistoturnauksessa vuonna 2014. Larsson pelasi myös World U-17 Hockey Challengessa tammikuussa 2014. Yhteensä Larsson on pelannut 30 nuorten ja 37 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Frölunda HC | SHL | 20 | 1 | 2 | 3 | 6 | – | – | – | – | – |  |  |  |  |  |  | U18 | 5 | 0 | 3 | 3 | 0 |
| 2015–2016 | Frölunda HC | SHL | 47 | 5 | 9 | 14 | 10 | 16 | 0 | 3 | 3 | 0 | Le Mat-pokalen |  |  |  |  |  | JMM | 6 | 1 | 2 | 3 | 4 |
|  | San Diego Gulls | AHL | – | – | – | – | – | 1 | 0 | 0 | 0 | 0 |
| 2016–2017 | Frölunda HC | SHL | 29 | 1 | 4 | 5 | 16 | 7 | 1 | 2 | 3 | 0 |  |  |  |  |  |  | JMM | 7 | 0 | 1 | 1 | 4 |
|  | Anaheim Ducks | NHL | 4 | 0 | 0 | 0 | 2 | – | – | – | – | – |
|  | San Diego Gulls | AHL | 4 | 0 | 2 | 2 | 2 | – | – | – | – | – |
| 2017–2018 | San Diego Gulls | AHL | 50 | 3 | 13 | 16 | 20 | – | – | – | – | – |
| 2018–2019 | Anaheim Ducks | NHL | 49 | 0 | 5 | 5 | 16 | – | – | – | – | – |
|  | San Diego Gulls | AHL | 22 | 0 | 5 | 5 | 10 | 16 | 2 | 5 | 7 | 4 |
| 2019–2020 | Anaheim Ducks | NHL | 60 | 2 | 9 | 11 | 12 | – | – | – | – | – |
|  | San Diego Gulls | AHL | 5 | 1 | 1 | 2 | 4 | – | – | – | – | – |
| 2020–2021 | Kristianstads IK | Allsv. | 5 | 0 | 2 | 2 | 4 | – | – | – | – | – |
|  | Anaheim Ducks | NHL | 46 | 1 | 6 | 7 | 14 | – | – | – | – | – |
| 4 kausi | yhteensä | NHL | 159 | 3 | 20 | 23 | 44 | – | – | – | – | – |
| 5 kautta | yhteensä | AHL | 81 | 4 | 21 | 25 | 36 | 17 | 2 | 5 | 7 | 4 |
| 3 kautta | yhteensä | SHL | 96 | 7 | 15 | 22 | 32 | 23 | 1 | 5 | 6 | 0 |

Lähteet
-------

* Jacob Larsson The Internet Hockey Databasessa (englanniksi)
* Jacob Larsson Legends of Hockey -sivustolla (englanniksi)
* Jacob Larsson *Elite Prospects*. Everysport Media Group AB.  (englanniksi)

### Viitteet

1. ↑  Jacob Larsson Stats, Profile, Bio, Analysis and More *sportsforecaster.com*. XML Team Solutions, LLC. Viitattu 18.10.2017. (englanniksi)
2. ↑  Jäderberg, Carl: HG på HM: Frölunda  23.4.2013. Hockeymagagasinet.com. Viitattu 5.7.2015. (ruotsiksi)
3. 1 2 3 4 5  Jacob Larsson *Elite Prospects*. Everysport Media Group AB.  (englanniksi)
4. ↑  Game detail: 04 Sep 2014, Frölunda HC – Genève-Servette HC *Eurohockey.com*.  4.9.2014. European Ice Hockey Online AB & eSports.cz s.r.o. Viitattu 18.10.2017. (englanniksi)
5. ↑  Game detail: 28 Oct 2014, Frölunda HC – Färjestad Karlstad *Eurohockey.com*.  28.10.2014. European Ice Hockey Online AB & eSports.cz s.r.o. Viitattu 18.10.2017. (englanniksi)
6. ↑  Game detail: 14 Feb 2015, Frölunda HC – Brynäs IF *Eurohockey.com*.  14.2.2015. European Ice Hockey Online AB & eSports.cz s.r.o. Viitattu 18.10.2017. (englanniksi)
7. ↑  Pettersson, Peter: 100 minuter för Nyberg och Larsson *frolundaindians.com*.  14.2.2015. Frölunda Hockey Club. Viitattu 5.7.2015. (ruotsiksi)
8. ↑  San Diego Gulls Twitterissä *twitter.com*.  28.4.2016. San Diego Gulls Hockey Club, LLC. Viitattu 18.10.2017. (englanniksi)
9. ↑  Ducks Sign D Larsson to Three-Year Entry-Level Contract  23.4.2013. Anaheim Ducks. Viitattu 30.5.2016. (englanniksi)
10. ↑  Ducks Sign D Larsson to Three-Year Entry-Level Contract *NHL.com*.  13.10.2016. National Hockey League. Viitattu 18.10.2017. (englanniksi)
11. ↑  Brown, Steve: ANAHEIM DUCKS ANNOUNCE ROSTER MOVES *SanDiegoGulls.com*.  22.10.2016. SAN DIEGO:  San Diego Gulls Hockey Club, LLC.  Arkistoitu 19.10.2017. Viitattu 18.10.2017. (englanniksi)
12. ↑  Ducks Make Roster Moves Involving Raymond, Larsson  3.11.2016. Anaheim Ducks. Viitattu 18.10.2017. (englanniksi)
13. ↑  Ducks Reassign Four to San Diego  2.10.2017. Anaheim Ducks. Viitattu 18.10.2017. (englanniksi)
14. ↑  Ilmaveivillä hurmannut suomalaishyökkääjä hävisi kisan loppumetreillä NHL:ssä *suomikiekko.com*.  3.10.2017. Nordic Sport Media. Viitattu 18.10.2017.
15. ↑
16. ↑